stanford-oval/wikipedia huggingface dataset:
Final Fantasy (סדרת משחקים)
המשחקים בסדרה > Final Fantasy IX

זהו המשחק האחרון שנעשה על ידי Squaresoft לקונסולת ה-PSX, ולבקשת המעריצים הוא שהחזיר את פיינל פנטזי לשורשיה המקוריים. העלילה עוקבת אחר העולם הקסום של גאיה, שם אנו פוגשים בנער בשם זידאן אשר משתתף במזימה לחטוף את הנסיכה גרנט מביתה בממלכת אלכסנדריה אשר פתחה במלחמה כנגד כל המעצמות הקרובות. לאט לאט העלילה מתחילה להסתבך וזידאן והחברים שהוא פוגש בדרך מוצאים את עצמם נלחמים למען עתיד העולם כולו.
המשחקים בסדרה > Final Fantasy X

המשחק הראשון בסדרה לפלייסטיישן 2. המשחק עוקב אחר סיפורו של טידוס (Tidus), אשר נע בזמן אלף שנים לעתיד, לאחר מתקפה של יצור חזק ביותר על עירו, זאנרקנד (Zanarkand), ומגלה עתיד עגום שבו "מזמנים" (Summoners) נשלחים להילחם ביצור, הקרוי "סין" (Sin - מלשון חטא), כשדינו של המזמן הנלחם בו הוא למות. טיידוס מצטרף ליונה (Yuna), מזמנת צעירה ונחושה מהאי בסייד (Besaid) ולשאר שומריה (Guardians) במטרה למגר את סין ולהביא את השלווה ליבשת ספירה (Spira), כשבדרכם הם נתקלים בשרשרת מאורעות המובילה אותם ואת האומה כולה לראייה ותפיסה שונה לגמרי של המסורת בת אלף השנים ושל הדת השולטת בספירה וביושביה.
בדומה למשחק השמיני בסדרה, עורר Final Fantasy X מחלוקות לא מעטות. חלק מחשיבים אותו כאחד המשחקים הטובים ביותר בסדרה (ואף כאלו שרואים בו מתחרה הדוק ל-FFVII), ישנם הרואים בו כאחד הגרועים בשושלת המשחקים הארוכה. המחלוקות התעוררו כתוצאה מציפיות רבות של שחקנים מעצם היותו הדור ה"חדש" של משחקי FF, אשר היה הראשון להופיע על קונסולת ה-PS2. המשחק חידש מאפיינים רבים שעד כה לא התוודעו להם חובבי הסדרה, ביניהם הענקת דיבוב לדמויות (לראשונה מאז תחילת הסדרה) ושינויים רבים בממשק המשחקיות. בשלב זה הפך העולם של Final Fantasy לתלת-מימד מלא (עד כה, במשחקי דור ה-PS1, רק הדמויות תלת-ממדיות מלאות, והן נעו על גבי רקעים מצוירים ומרונדרים מראש), והציגה לשחקן עולם צבעוני, עשיר, מפורט ומלא חיוּת.
שינויים נוספים כללו מערכת קרבות חדשה, שהפכה ממערכת קרב מתוזמנת ודינאמית (ATB-Active Time Battle), אשר עד כה הייתה נהוגה במשחקים הקודמים, למערכת קרב סטטית מבוססת תורים (CTB- Conditional Turn-Based Battle) ומותנית במהלכים המבוצעים על ידי הדמויות במהלך הקרב (מהלכים מסוימים מסוגלים להוסיף או להפחית את מספר התורים לכל דמות). שחקנים שלא קיבלו זאת בעין יפה ראו בשיטה משעממת וחסרת אתגר, וכינו אותה "מעיכת מקשים" (Button Mashing); אולם אחד היתרונות הבולטים במערכת הקרב הוא הזמן הבלתי מוגבל שעומד בפני השחקן לבצע את המהלך ואיפשר תכנון נכון ומדויק יותר של הקרבות, מה שהוסיף בחלק מן הקרבות (בעיקר קרבות הבוס) פן אסטרטגי עמוק יותר.
כמו כן, גם מערכת פיתוח הדמויות על ידי לוח הגריד (Sphere-Grid) נחשבה בעיני רבים כשיטה חסרת גיוון, כאשר בסופו של דבר כל דמות מאבדת את הייחוד שלה ולומדת את אותן היכולות והמהלכים הבסיסיים והיותר מתקדמים המאפיינים את יתר הדמויות בתחילת המשחק.
הדמות הראשית במשחק, טידוס, היוותה גורם נוסף להרבה מחלוקות, בעיקר בשל עבודת הדיבוב של השחקן ג'יימס ארנולד טיילור, שלדעת חלק מהמעריצים גרם לו להישמע כילד רועש וצעקני מאשר מתבגר בן 17. אולם חלק אחר מחובבי הסדרה ראו בכך שינוי מרענן לעומת הגיבורים הקודמים של הסדרה, שרוב הזמן היו מדוכדכים, דיכאוניים ומכונסים בעצמם (כדוגמת קלאוד של FFVII וסקוואל של FFVIII).
Final Fantasy X-2
כאשר המשחק יצא על ידי החברה, הוא היה הסיקוול השני של הסדרה, לאחר סרט האנימה Final Fantasy: Legend of the Crystals. מפיקי הסדרה טוענים שהמשחק נוצר בגלל הקשר העמוק של מעריצי הסדרה לעולם ספירה. המשחק עוקב אחר יונה, אך הפעם היא הדמות הראשית והיא מחפשת אחר אהוב ליבה טידוס שסופו במשחק הקודם היה טראגי למדי.
המשחק מציג שינויים רבים: ישנן שלוש דמויות אשר כולן בנות, המשחק חוזר למערכת ה־ATB - Active Time Battle, אך עם כמה וכמה שינויים. מערכת הקרב נותנת לשחקנים לחזור לשורשים, בכך שאפשר לבחור Class לדמות, דבר שבה לידי ביטוי בצורת תלבושות.
המשחקים בסדרה > Final Fantasy XI

משחק מספר 11, בשונה מקודמיו, הוא משחק רשת המוני, אשר בו השחקן שולט על דמות ומסייר ונלחם בעולם דמיוני יחד עם עוד אלפי שחקנים אחרים. חלק ממעריצי סדרת FF אינם מחשיבים את משחק מספר 11 ככותר בסדרה, ורואים אותו ברמה ירודה לעומת הקודמים.
המשחקים בסדרה > Final Fantasy XII

המשחק האחרון בסדרה עבור ה-PS2 מציג את העולם איבליס אשר נמצא בעת מלחמה נוראה. המשחק נפתח בצורה מעניינת כאשר אנו עוקבים אחר כל הדמויות במשחק, עד שאנו מתחילים לשלוט על הדמות הראשית, Vaan, נער עני המתגורר בעיר "רבּאנסטר" בממלכת "דלמאסקה", אשר לאחרונה מצאה עצמה מובסת בשדה הקרב וכעת נתונה לחסדי האימפריה "ארקאדס". הנער אשר יוצא למסע נקמה משלו כנגד האימפריה, מוצא עצמו מעורב במשהו מעבר לחלומותיו הפרועים ביותר: החזרת השלטון על "דלמאסקה" ליורשת האמיתית שלו, הנסיכה, אשר כולם חשבו שהתאבדה.
המשחק מציג שינויים רבים, כמו מערכת הקרב, אשר נקראת ADB - Active Dimension Battle - הדמויות מסתובבות בעולם נטול קרבות אקראיים, ובפעם הראשונה אנו רואים את המפלצות פנים מול פנים בלי לעבור למסך מיוחד לשם הלחימה. (למידע נוסף ראה את הערך Ivalice Alliance)
Final Fantasy XII: Revenant Wings
משחק המשך ל-Final Fantasy XII שיצא לנינטנדו DS. המשחק מתרחש שנה לאחר המשחק המקורי, Vaan ו-Penelo נראים צדים אוצרות בהריסות לא ידועות ומוצאים את אוצרו של גלבדוס, אשר כוללים ספינת אוויר ופיסת Auracite. כאשר הם עולים לספינה הנטושה, היא לוקחת אותם ליבשת אווירית. שם הם פוגשים את ה-Aegyl, Llyud. בעודו מתנגד למסורת של מוצאו, הוא מקבל את עזרתם ומבקש מהם לעזור לו לעצור את שודדי השמים מלזהם את Lemurés.
המשחקים בסדרה > Final Fantasy XIII

זהו משחק FF הראשון שיצא לקונסולת ה-PS3. הדמות הראשיות היא לייטנינג (Lightning), אישה עם שיער ורדרד המשתמשת ב-Gunblade, שהופיע גם ב-FFVIII. דמויות נוספות הן Snow Villiers, גבר בלונדיני הלובש בנדנה ורוכב על אופנוע, וארוסה של שרה, אחותה של לייטנינג, Oerba Dia Vanille, נערה בעלת 2 קוקיות ושיער ורוד, Sazh Katzroy, גבר שחור שעובד עם לייטנינג, ו-Gadot, Lebreau ו-Maqui, כולם חלק מ-Team Nora ועובדים עם Snow. יצא ביפן בדצמבר 2009 ובארצות הברית במרץ 2010.
דמו של המשחק יצא יחד עם המהדורה המוגבלת של Final Fantasy VII: Advent Children Complete.
Final Fantasy XIII-2
משחק ההמשך לפיינל פנטזי 13. המשחק מתחיל 3 שנים לאחר המקורי, ומתרכז באחותה של לייטנינג, שרה, שמנסה למצוא אותה לאחר שכולם מאמינים שהיא מתה. המשחק מתחיל כאשר דמות חדשה בשם נואל מצילה את שרה מהתקפה של מפלצות.
זהו המשחק הראשון שיוצא גם לקונסולת האקס בוקס 360 של מיקרוסופט.
Lightning Returns: Final Fantasy XIII
זה המשחק השלישי והאחרון בטרילוגיות XIII ומסיים את הסיפור של לייטנינג,
למרות הביקרות המעורבת של XIII-2 המשחק הכניס מספיק כסף וסקוואר אינקס החליטה להוציא משחק שלישי
המשחקים בסדרה > Final Fantasy XIV

המשחק הארבעה-עשר בסדרה הוא משחק תפקידים המוני ברשת (MMORPG), בדומה למשחק האחד-עשר. המשחק תומך במערכות Windows, פלייסטיישן 3 (עד ליוני 2017), פלייסטיישן 4, פלייסטיישן 5 ו-macOS.
הגרסה המקורית של המשחק קיבלה ביקורת קשה לאחר יציאתה לשוק ב-2010, מה שהביא להתנצלות רשמית מ-Square Enix והחלפת צוות הפיתוח. באוגוסט 2013 המשחק יצא מחדש בשם Final Fantasy XIV: A Realm Reborn, גרסה חדשה לגמרי שנבנתה מאפס. מבחינת העלילה, המשחק החדש מתרחש 5 שנים לאחר מאורעות המשחק המקורי. בנוסף, חודשו דברים רבים במשחק כגון מנוע הגרפיקות, הממשק ועוד. המשחק החדש קיבל ביקורות חיוביות ביותר וזכה להצלחה מסחרית רבה. נכון ליולי 2016 שיחקו במשחק 6 מיליון שחקנים.
בחודש יוני 2015 יצאה חבילת הרחבה (Expansion) למשחק בשם Heavensward, ביוני 2017 יצאה הרחבה נוספת בשם Stormblood, ביוני 2019 יצאה הרחבה שלישית בשם Shadowbringers ובדצמבר 2021 יצאה למשחק הרחבה נוספת, בשם Endwalker. הרחבה נוספת של המשחק, הנקראת Dawntrail, יצאה בחודש יוני 2024; כל אחת מההרחבות הוסיפה למשחק כמות רבה מאוד של תוכן חדש – כולל אזורים גאוגרפיים, מקצועות (Classes), גזעים (Races), רמות (Levels), קווסטים (Quests), מבוכים (Dungeons) רבים חדשים ועוד. כל אחת מההרחבות גם כללה גם המשך לעלילה הראשית של הסיפור. בנוסף, בהרחבה של Heavensward נוספה לשחקנים היכולת לעוף, ובהרחבה של Stormblood נוספה היכולת לשחות ולצלול.
בשנת 2019 נבחר המשחק על ידי אתר IGN למשחק המתמשך הטוב ביותר של השנה. בשנת 2020 זכה בפרס של האקדמיה הבריטית לאמנויות הקולנוע והטלוויזיה. המשחק גם מחזיק בשיא גינס למשחק עם מספר קטעי המוזיקה המקורית הגבוה ביותר.
המשחקים בסדרה > Final Fantasy XV

Final Fantasy Versus XIII משחק שהוכרז לראשונה ב-2006 בתור ספין אוף לסדרת XIII לאחר הכישלון של סדרת XIII סקוור אניקס החליטה לחדש את המשחק מחדש בתור משחק עצמי. ב-2013 המשחק הוכרז מחדש בתור Final Fantasy XV
לקונסולת ה-PS4 ול־Xbox One ופותח על ידי הצוות שפיתח את משחק הלהיט Kingdom Hearts. שתי הדמויות הראשונות שנחשפו עוד לפני שיצא המשחק הן Noctis, גבר שחור שיער שנחשף ראשון, ו-Luna, בחורה בלונדינית הקשורה אליו.
המשחק יצא לשוק בנובמבר 2016 (למערכות Playstation 4 ו-Xbox One; במרץ 2018 המשחק יצא גם ל-Windows). בשנת 2017 נוספה לו גם אופציה של משחק מרובה-משתתפים (Multiplayer). ב-2018 יצא המשחק "Final Fantasy XV: Pocket Edition", גרסה למשחק שנועדה למובייל וכוללת גרפיקה פשוטה יותר. במהלך השנה יצאה הגרסה גם ל-PS4, ל-Xbox One, לנינטנדו סוויץ' ולמחשב.
ב-2016 יצא סרט אנימה בשם תחיית המלכים: פיינל פנטסי XV. בין היתר השתתפו בדיבוב ארון פול ושון בין.
המשחקים בסדרה > Final Fantasy XVI

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המשחק יצא בשנת 2023.
המשחקים בסדרה > תאימות שמות המשחקים ביפן מול ארצות הברית

בתקופה בה יצאו המשחקים לדור השלישי והרביעי של הקונסולות, חלק מהמשחקים בסדרה יצאו ושווקו רק לקהל היפני. כך קרה שכאשר שווק משחק של פיינל פאנטסי לקהל האמריקאי הוא לא תמיד שווק באותו השם.
לפיכך, כאשר המשחק השני והשלישי יצאו ביפן, הם לא יובאו לארצות הברית וכאשר המשחק הרביעי יצא לקונסולת הסופר נינטנדו, ייבאה אותו Square לארצות הברית בשם פיינל פאנטסי 2, ובעוד פיינל פאנטסי 5 שווק רק לקהל השחקנים ביפן, קרה שוב שפיינל פאנטסי 6 ששווק גם באמריקה נקרא שם פיינל פאנטסי 3. דבר זה יצר מעט בלבול בקרב שחקנים אמריקאים, אך זו אינה הפעם הראשונה אשר חוסר תאימות בשמות קרה עם משחקים אשר יובאו לארצות הברית. הדבר קרה גם עם סדרות משחקים אחרות כדוגמת Bust a Move של טאיטו.
את חוסר התאימות של המשחקים והתפלגותם לשמות שונים בכל מדינה ניתן לראות בטבלה הזו:
| שמו של המשחק ביפן | שמו של המשחק באמריקה |
| --- | --- |
פיינל פאנטסי 1
פיינל פאנטסי 4: פיינל פאנטסי 2
פיינל פאנטסי 6: פיינל פאנטסי 3
פיינל פאנטסי 7
כאשר יצא פיינל פאנטסי 7 לקונסולת הפלייסטיישן והיה גם הראשון שיצא בכל העולם ולא רק ביפן או ביפן ואמריקה, הדבר אכן עורר תהיות בקשר למשחקים הקודמים בסדרה, דבר שהתברר לשחקנים רק כאשר הגישה לרשת האינטרנט הפכה לנפוצה והמידע לגביהם התגלה ביתר קלות.
ראו גם

Ivalice Alliance
Kingdom Hearts (סדרת משחקים)
עטיפת המשחק הראשון בסדרת פיינל פנטזי
חאריס

| --- | --- |
 מדינה:  לבנון לבנון
 מחוז:  א-נבטיה
 נפה:  בינת ג'בייל
 גובה:  700 מטרים
 קואורדינטות:  33°10′28″N 35°22′36″E﻿ / ﻿33.174505°N 35.376611°E﻿ / 33.174505; 35.376611 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןחאריס(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןחאריס  he tabBackground:;tabBorder:#aaa;defaultTab:0;
 
חָארִ֫יס (בערבית: حاريص; בתעתיק מדויק: חאריץ) הוא כפר לבנוני שיעי בנפת בינת ג'בייל שבמחוז א-נבטיה.
מיקום וגאוגרפיה

הכפר חאריס שוכן בגובה ממוצע של כ-700 מטרים מעל פני הים, במרחק כ-10 קילומטרים צפונית-מזרחית לבינת ג'בייל, כ-24 קילומטרים דרומית-מזרחית לצור, בשכנות לכפר חדאת'א ששוכן דרומית-מזרחית לכפר.
אטימולוגיה

לפי החוקר אדוארד פאלמר, שביקר במקום בסוף המאה ה-19, פירוש השם הוא "שמוּר".
היסטוריה

החוקר ויקטור גרן ביקר במקום וכתב: "כאן נראה שאין שרידים של מבנים עתיקים, מלבד בור מים עגול שנחצב בסלע". הוא הציע שהמקום עשוי להיות האתר חרושת הגויים, המוזכר בספר שופטים: ”וַיִּמְכְּרֵם ה', בְּיַד יָבִין מֶלֶךְ-כְּנַעַן, אֲשֶׁר מָלַךְ, בְּחָצוֹר; וְשַׂר-צְבָאוֹ, סִיסְרָא, וְהוּא יוֹשֵׁב, בַּחֲרֹשֶׁת הַגּוֹיִם.” לחיזוק סברתו הוא ציין שאותה מילה [חרושת] הופיעה גם בספר ישעיהו "קיר חרושת", ובניב המקומי השם נכתב באותה צורה: חרית' או חריס. כל החוקרים סבורים שהזיהוי של "חרושת הגויים" נמצא דרומה יותר.
בשנת 1852, אדוארד רובינסון ציין את הכפר במסעותיו באזור. בשנת 1875, ויקטור גרן מצא וכתב שבכפר גרים 200 מתואלים.
בשנת 1881 ביקרה במקום משלחת של הקרן לחקר ארץ ישראל ובדו"ח נכתב: "כפר, בנוי מאבן, המכיל כ-100 [..] מתואלים, ממוקם על ראש גבעה, עם כרמים, תאנים וגידולי חקלאות. בכפר יש בריכה ובורות מים רבים, ומעיין קרוב".
דמוגרפיה

בשנת 2014 היו רשומים בכפר 3,651 תושבים בעלי זכות בחירה לפרלמנט הלבנוני, כמעט כולם שיעים (מעל 99%).
הערות שוליים

↑  ספר שופטים, פרק ד', פסוק ב'
↑  C. R. (Claude Reignier) Conder, Horatio Herbert Kitchener Kitchener, Edward Henry Palmer, Walter Besant, The survey of western Palestine : memoirs of the topography, orography, hydrography, and archaeology, London : Committee of the Palestine exploration fund, 1881-1883, עמ' 96
↑  Victor Guérin, Description géographique, historique et archéologique de la Palestine, Paris, Imprimé par autorisation de l'empereur à l'Impr. impériale, 1868, עמ' 387-386
↑  أسماء العائلات في بلدة حداثا، قضاء بنت جبيل، محافظة النبطية في لبنان, إعْرَفْ لبنان (בערבית)
פרויקט הסידור הפתוח

| --- | --- |

 מפתח:  אפרים פיינשטין (מפתח ראשי), אהרון וראדי (מייסד)
 סוג רישיון:  LGPL, CC0, CC BY, CC BY-SA
 קטגוריה:  רשת-לדפוס, ליטורגיה יהודית מדעי הרוח הדיגיטליים, יהדות
 opensiddur.org
 
פרויקט הסידור הפתוח (באנגלית: Open Siddur Project) הוא פרויקט אקדמי-טכנולוגי בתחום מדעי הרוח הדיגיטליים לאיסוף טקטסטים ליטורגיים יהודיים לצורך הדפסת סידור תפילה אישי מותאם אישית לפרקטיקה הרוחנית של קוראיו. מטרתו העיקרית היא שיתוף ליטורגיה יהודית וטקסטים דומים ולעודד את זמינותם בנחלת הכלל. בשיתוף עם פרויקטים אחרים בתחום הרחב יותר של "יהדות פתוחה" (אנ') פרויקט הסידור הפתוח משתף טקסטים וקוד מקור, מעודד יוזמות דומות של תוכן מבוסס משתמשים לאמץ רישיונות תוכן פתוח, ופונה לבעלי זכויות בטקסטים ליטורגיים לשחררם תחת רישיונות אלה.
מטרת הפרויקט

הפרויקט שם לו למטרה להנגיש טכנולוגיה ותכנים נחוצים להדפסת סידורים אישיים, או כל סוג דפוס, בין אם נייר או דיגיטלי, המכיל טקסטים יהודיים. הפרויקט ונחה על ידי תפיסה עיצובית "ממוקדת משתמשים", המדגישה חופש בחירה בכל מה שקשור בפרקטיקה ובביטוי הרוחני:
מידה אחידה מתבקשת אולי כאשר מדובר במכנסי טרנינג אלסטיים, אבל היא אינה מתאימה כאשר יש צורך לבטא מערכות יחסים עמוקות ומשמעותיות. לעתים קרובות, החוויות העמוקות ביותר הן גם השבריריות ביותר והקשות ביותר לגישה. טכנולוגיות המנסות לתווך בין  מערכות היחסים הללו, מצליחות דווקא להרחיק את המשתמשים מ"האני היצירתי" שלהם. כאשר מדובר במערכת יחסים אינטימית כמו זו שקשורה בפרקטיקה הרוחנית, מתבקש כמעט שספר בהדפסה המונית לא יכול לספק את החוויה האישית המתפתחת אצל אלה המיישמים את הפרקטיקה.
המקור באנגלית
One-size fits all might make sense for elastic sweatpants, but hardly for expressing deep, meaningful relationships. Often, the deepest experiences are also the most fragile and difficult to access. Technologies which try to mediate these relationships, instead sadly succeed in alienating their users from their creative selves. For such an intimate relationship as that described by a spiritual practice, a mass-produced book cannot help but fail to reflect and support the practitioner’s evolving personal experience.
רקע

הרעיון לפרויקט עלה בשנת 2001 כאשר אהרון וראדי (Aharon Varady) התוודע לטכנולוגיות פיתוח קוד ומסדי נתונים במסגרת עבודתו בחברת אחסון אתרי אינטרנט אמריקאית. בשנת 2002 הוא ניסח לראשונה את מטרות הפרויקט ונחיצותו בהשראת המסה "Immediatism" מאת המחבר והמשורר האנרכיסט האמריקאי פיטר למבורן וילסון (Peter Lamborn Wilson), אתוס "עשה זאת בעצמך" ברוח תנועת האמנויות והאומנויות של ויליאם מוריס ודפוס קלמסקוט, יצירות שונות ובהן ספר המדע הבדיוני "The Diamond Age" מאת הסופר האמריקאי ניל סטיבנסון, טכניקת הצביעה של טקסטים בסידור שהתכוון להוציא לאור הרב יעקב פרידמן, תנועת התרבות החופשית בהשראתם של ריצ'רד סטולמן ולורנס לסיג, וגם התנסותו עם גישות פלורליסטיות ביהדות כמו זו במסגרת תנועת הנוער בהשראה חסידית שנקראה "יהודים ביער" (באנגלית: Jews in the Woods).
מאחר שלא היה שבע רצון מסידורי התפילה הקיימים, וראדי רצה להדפיס לעצמו סידור משלו, בהשראת הסידור "הצבעוני" של הרב פרידמן. הפרויקט נוסד כפרויקט קוד פתוח משום שוראדי סבר שאם הוא כבר טורח לסרוק טקסטים ליטורגיים מסוג זה, הרי שהיה ראוי לשתף את פירות המאמץ המיגע עם אחרים, וכך לחסוך מהם את הצורך להמציא את הגלגל מחדש.
האתגר העיקרי שניצב בדרכו של וראדי היה אחסון והצגת טקסטים בעברית עם ניקוד משום שלא היו אז בנמצא פונטים מתאימים. בשנת 2004 פורסם תקן יוניקוד בגרסה 4 וב-2008 שילבו וראדי ואפרים פיינשטיין, מייסד פרויקט הליטורגיה היהודית, מאמצים. ב-2009 הושק את פרויקט הסידור הפתוח בסיוע מכון PresenTense - אינקובטור יזמות חברתית שפעל בירושלים. וראדי שימש מנהל הפרויקט ופיינשטיין המפתח הראשי.
פיתוח

החזון של מייסדי פרויקט הסידור הפתוח היה יצירת מסד נתונים פתוח ובו ליטורגיה יהודית וטקסטים דומים, בין אם בני זמננו, היסטוריים, מוכרים או נשכחים, בכל שפה בה מדברים או דיברו יהודים וליצור יישום רשת ייעודי לצורך הדפסה מהרשת (web-to-print). מאז שנוסד הפרויקט עסקו המפתחים בתכנון סכמת XML שתארה את רצף הפעולות הכרוכות בתהליך הפרסום הדיגיטלי. המפתחים חילקו זמנם בין איסוף תכנים ובין פיתוח הקוד. כל התוצרים הקריאטיבים של הפרויקט היו זמינים תחת רישיונות חופשיים ידידותיים (קוד פתוח או נחלת הכלל).
התוכן נאסף בתהליך תעתיק דיגיטלי מתוך קבצים המכילים כתבי יד שנסרקו קודם לכן, או מתוך ספרים שראו אור בדפוס והפכו זמינים בנחלת הכלל. את איסוף החומר ביצעו מתנדבים, שנעזרו בהרחבה Proofread Page שפותחה עבור מדיה-ויקי כחלק ממיזם מאגר הטקסטים החופשיים ויקיטקסט. יצירות חדשות יותר, הנמצאות תחת זכויות יוצרים, הועברו לאתר הפרויקט על ידי בעלי הזכויות.
הפרויקט השתמש בטכנולוגיות XML שונות. מידע סמנטי נשמר בקובצי TEI - סכמת XML בשימוש בפרויקטים בשדה מדעי הרוח הדיגיטליים - ומסד הנתונים הייעודי eXist. על ידי כך ניתן היה לאפשר קידוד, קישור תרגומים, הוראות, הערות וביאורים המשויכים לחלקים שונים של הטקסט.
התוכנה עדיין בפיתוח, אבל קוד המקור פורסם תחת רישיון LGPL באתר אירוח הקוד GitHub. המפתחים משתמשים בגופנים שונים, בהם גם גופנים שפותחו במסגרת פרויקט קולמוס. רכיב השרת מאפשר יצירת מסמכים מורכבים המשלבים (טרנסקלוציה) קטעי טקסט ממסד הנתונים, וממשק המשתמש מאפשר סימון, כתיבה והתאמה של תוכן ממסד הנתונים.
ראו גם

סידור
מחזור תפילה
תפילה
נחלת הכלל
קולמוס (גופנים)
תרבות חופשית
הערות שוליים

↑  Prayer Unbound, Tablet Magazine, ‏2009-12-03
↑  Alan Jacobs, The Potential and Promise of Open-Source Judaism, The Atlantic, ‏2012-06-12 (באנגלית)
↑  The Open Siddur Project, web.archive.org, ‏2002-10-13
↑  Project History • the Open Siddur Project ✍ פְּרוֺיֶּקט הַסִּדּוּר הַפָּתוּחַ, באתר the Open Siddur Project ✍ פְּרוֺיֶּקט הַסִּדּוּר הַפָּתוּחַ (באנגלית אמריקאית)
↑  Episode 42: Open Source Judaism, radio613, ‏2010-08-03 (באנגלית)
↑  Our Mission • the Open Siddur Project ✍ פְּרוֺיֶּקט הַסִּדּוּר הַפָּתוּחַ, באתר the Open Siddur Project ✍ פְּרוֺיֶּקט הַסִּדּוּר הַפָּתוּחַ (באנגלית אמריקאית)
↑  Development • the Open Siddur Project ✍ פְּרוֺיֶּקט הַסִּדּוּר הַפָּתוּחַ, באתר the Open Siddur Project ✍ פְּרוֺיֶּקט הַסִּדּוּר הַפָּתוּחַ (באנגלית אמריקאית)
↑  evaminerva, E3 aharon varadyefraimfeinstein_opensiddurproject_eva_minerva2013, 2013-11-22
אמפנדה

| --- | --- |

 
 מאכלים
 סוג:  פסטה ממולאת, pasty 
 מוצא:  אמריקה הלטינית
 אופן הגשה:  מאפה
 מרכיבים עיקריים:  קמח, בקר לבשר, גבינה, תירס או מרכיבים אחרים
 
אמפנדה (בספרדית: Empanada) היא כיסון אפוי שמקורו בגליסיה, ספרד. בגליסיה מכינים אמפנדות מבצק הממולא בדג בקלה או בבשר עוף. מקור השם הוא בפועל הספרדי Empanadar, שפירושו "לעטוף בלחם" או "לכרוך". בשל ריבוי של מהגרים ספרדים מחבל גליסיה הפך המאכל לפופולרי מאוד באמריקה הלטינית, והוא נפוץ במיוחד בארגנטינה.
אמפנדה מאכל פופולרי, בעיקר בארצות לטיניות, שם ניתן למצוא אותו הן במסעדות יוקרה והן כמאכל רחוב, אפוי או מטוגן, ממולא בדגים, עוף, בשר בקר או גבינות, כשבגרסתה הפופולרית ביותר האמפנדה ממולאת בשר בקר. בצק האמפנדס מורכב מקמח, חמאה ומים. לכל מדינה מתכון ייחודי למלית.
אמפנדה ארגנטינאית
משערים שמקור האמפנדה ממאפי בצק שהוכנו על ידי המורים ששלטו בספרד במשך מאות שנים. המאכל דומה לכיסונים אפויים אחרים, כמו סמבוסק ובורקס, אם כי עשוי מבצק אחר. מאפה דומה בצורתו בשם צ'יבורקי מוכן באמצעות טיגון בשמן ולא באפייה.
מאכל דומה או זהה בשם "אינאפנדה" או "פאנדיש" מוזכר בספרות ההלכתית בימי הביניים, בספרות הראשונים ובשולחן ערוך, בעיקר בקשר לאפשרות חימום המאכל בשבת, לאור הלכות החזרה ובישול בשבת.
ארגנטינה

בארגנטינה האמפנדה היא מאכל פופולרי מאוד, ונחשב לחלק בלתי נפרד מהמטבח הארגנטינאי. הוא נמכר ברחובות כחטיף במחיר שווה לכל כיס, ומוגש בפסטיבלים ובאירועים שונים כמתאבן. האמפנדה הארגנטינאית היא בצורת ירח, וממולאת בעיקר בבשר עוף (Empanada de Pollo) או בקר (Empanada de Carne), המתובל בכמון ובצל מרוסק, ולעיתים אף חתיכות ביצה קשה וזיתים ירוקים. הבצק מוכן מתערובת של קמח לבן, מים ומרגרינה. ניתן למצוא גם אמפנדות עם מילוי גבינה מותכת (Empanada de Queso). מילויים פופולריים נוספים הם תירס, טונה ובטטה.
שיטות ההכנה הנפוצות של האמפנדה הן טיגון או אפיה.
שפים במסעדות מודרניות בארגנטינה נוהגים לנסות סוגי מילויים חדשים ואקזוטיים באמפנדות שבתפריט.
בחלק מהן אף נהוג להגיש אמפנדות ממולאות בפירות העונה ורוטב מתוק כקינוח.
ארגנטינה > Empanada gallega (אמפנדה נוסח גליסיה)

מאכל זה שמקורו בגליסיה, מקובל בארגנטינה בתור פאי: תבנית ובה תחתית מבצק, עליה המילוי, ומלמעלה כיסוי מבצק.
המילוי בנוסחו הארגנטיני כולל טונה וסרדינים, ביצים קשות, עגבניות ופלפלים, זיתים, שום ובצל.
מקסיקו

צורתה המקורית של האמפנדה, במילויים מלוחים כגון בשר ודגים, אינה פופולרית במקסיקו כמו במקומות אחרים באמריקה הלטינית, אך עם זאת המנה מוכרת היטב ובמחוזות מסוימים, כגון מחוז הידאלגו, אף נפוצה. מה שכן נפוץ במקסיקו הם אמפנדות במילויים מתוקים, כגון דלעת, שמנת מתוקה ופירות שונים, וקינוחים אלה פופולרים ברחבי המדינה. בניגוד לאמפנדות במקומות אחרים, הבצק של האמפנדות המקסיקניות עשוי לרוב מקמח תירס, ולא מקמח חיטה.
ראו גם

המטבח המקסיקני
ארפה
המטבח הארגנטינאי
בורקס
סמבוסק
קונצ'ה
הערות שוליים

↑  יעל עזר‏, אוכל עולמי: אמפנדס דרום אמריקאי, באתר וואלה, 9 במאי 2014
↑  למשל שולחן ערוך, אורח חיים, סימן רנ"ג, סעיף ה'; שולחן ערוך, אורח חיים, סימן שי"ח, סעיף ט"ז.
אמפנדה גאז'גה (Empanada gallega)
תמר עמית יוסף

| --- | --- |
אין תמונה חופשית
 לידה:  12 בינואר 1994  (בת 31) תל אביב, ישראל ישראל
 מדינה:  ישראל 
 תקופת הפעילות:  מ-1999 
 עיסוק:  מדבבת
 מקום לימודים:  תלמה ילין 
 פרופיל ב-IMDb
 
תמר עמית יוסף (נולדה ב-12 בינואר 1994 היא שחקנית, קריינית, מדבבת ישראלית ומתנדבת בארגון חוש"ן.
ביוגרפיה

עמית יוסף נולדה וגדלה בתל אביב. היא בתם של השחקנית יעל עמית ושל המפיק מיכאל (מיקי) יוסף. דודתה היא השדרנית רויטל עמית.
היא התחילה את דרכה בעולם הדיבוב כבר בגיל חמש, כשהשתתפה בשנת 1999 בסדרת הילדים "טלטאביז". בשנת 2000 דיבבה דמויות שונות בסרט "דינוזאור". בשנת 2003 דיבבה בסרט האנימציה "מוצאים את נמו". בשנת 2004 דיבבה את קארי בסרט האנימציה "משפחת סופר על". בשנת 2005 דיבבה שוב את קארי בסרט "המתקפה של ג'ק ג'ק" שיצא עם הסרט "משפחת סופר על" ב-DVD בלבד.
בשנת 2006 השתתפה בתוכנית "סברס: תקרא תצליח" בתור כתבת צעירה. בשנת 2009 השתתפה בתוכנית "תראו אותי" ובסדרת הילדים "האי", ששודרה בערוץ הילדים של HOT, בתפקיד אמה, לצד יון תמורקין דניאל מורשת ויעל גרובגלס בשנת 2010 הייתה חברת פאנל בתוכנית "תראו אותי" בטלוויזיה החינוכית.
בשנת 2011 שיחקה בסדרת הדרמה של ערוץ 2, "סימני שאלה", בתפקיד רבקי. בשנת 2012 שיחקה עמית יוסף בסדרת הנוער "גאליס", בתפקיד שרון.
ביולי 2012 התגייסה לגלי צה"ל, ולאחר שסיימה את קורס העיתונאים, החלה לשרת כקריינית בגל"צ ובגלגלצ.
עמית יוסף היא בוגרת בית הספר לאמנויות תל אביב ותיכון תלמה ילין. בשני בתי הספר למדה עמית יוסף במגמת התיאטרון.
במסגרת לימודיה במגמת תיאטרון בתלמה ילין השתתפה בהצגות, בהן "הלוויה חורפית" בתפקיד שרציה, "משוגעת" בתפקיד איה ו"שיקגו" בתפקיד וולמה. במהלך שנת 2015 חזרה לשחק בעונתה השישית של הסדרה "גאליס" שעלתה בתאריך ה-15 בדצמבר 2015. בהמשך לקחה חלק גם בעונתה השביעית והאחרונה של הסדרה שעלתה ב-30 במאי 2016. מספטמבר 2016 עמית יוסף עבדה כקריינית בחדשות ynet. בשנת 2018 השתתפה בעונה השישית של התוכנית "החפרנים" ובסדרה "האוצר שלנו" העוסקת בארכאולוגיה, שתיהן בטלוויזיה החינוכית.
בשנת 2020 שיחקה את דמותה של יעל בסדרת הטלוויזיה "המורדת" של נטפליקס, בכיכובה של שירה האס, אודות צעירה חרדית שבורחת לברלין עקב השידוך שבחרו לה דודתה וסבתה.
בשנת 2021 שיחקה בהצגה "שמיים הפוכים" במרכז ענב לתרבות.
חיים אישיים

עמית יוסף היא ביסקסואלית והצהירה על עצמה שניהלה מספר מערכות יחסים עם גברים ועם נשים.
במאי 2021 נישאה לבת זוגה ליאור אלפנט, ממייסדות פסטיבל "לסבית קטלנית".
פילמוגרפיה

| שנה | סדרה/סרט | תפקיד | הערות |
| --- | --- | --- | --- |
| 1999 | טלטאביז | דמויות שונות | תפקידים ראשיים - דיבוב |
| 2000 | דינוזאור | זיני הצעיר | דיבוב |
| 2003 | מוצאים את נמו | דמויות שונות (לצד אחיה אבינועם עמית יוסף אשר דיבב את נמו) | דיבוב |
| 2004 | משפחת סופר-על | קארי | דיבוב |
| 2005 | המתקפה של ג'ק ג'ק | קארי | תפקיד ראשי - דיבוב |
| 2006 | סברס: תקרא תצליח | כתבת צעירה | תפקיד אורח |
| 2009 | תראו אותי |  | תפקיד ראשי |
| 2009 | האי | אמה | תפקיד ראשי (עונה 2) |
| 2010 | תראו אותי | חברת פאנל | תפקיד משני |
| 2011 | סימני שאלה | רבקי | תפקיד ראשי |
| 2016–2012 | גאליס | שרון (עונות 1–2, 7-6) | תפקיד ראשי |
| 2019 | החפרנים |  | תפקיד ראשי |
| 2019 | האוצר שלנו |  | תפקיד ראשי |
| 2020 | המורדת | יעל ראובני | סדרת טלוויזיה אמריקנית |
הערות שוליים

↑  רועי אבן, ‏"עד היום אנחנו מתביישים", באתר ‏מאקו‏, 18 במאי 2020
↑  דינה חלוץ, מגאליס לנטפליקס: בתם של הבמאי והשחקנית משחקת אותה ב'המורדת', באתר Xnet‏, 20 במאי 2020
| --- | --- |
בקרת זהויות :  NLI: 987007418947505171  VIAF: 73154921345563592834   WorldCat (עם VIAF): 73154921345563592834